A MAI ÓRÁN HÁROM VERSET KELL FELDOLGOZNI.  A FÜZETBE A KÉKKEL JELÖLT SZÖVEGET KELL LEJEGYEZNI, ÉS NÉHÁNY EGYSZERŰ KÉRDÉSRE VÁLASZOLNI, AHOL KI VAN PONTOZVA.

CSOKONAI NÉPIES VERSEI

· a népiesség egy stílus a többi közül, amelyekben verset írt (ezen kívül rokokó, szentimentalizmus, klasszicizmus)
· egyrészt népi alakok szerepét veszi fel (E/1 személyben: pl. lány, aki siratja a katonának induló szeretőjét / borissza kocsmatöltelék, aki szerelmes verset ír a boroskulacsához / fiatal legény, aki gazdag öregasszonyt készülne elvenni
· a versekben a humor, az irónia is megjelenik
· népies fordulatokat, kifejezéseket használ


1. Egy fiatal házosúlandónak habozása 
  
	
	Szeme nem sír, mégis nedves;


Képe ráncos; foga redves; 
Horgas lába tittyen-tottyan; 
Sovány fara egyet lottyan. 
  
	
	Mégis, noha hidegvette,


Legényes a szedtevette: 
Óh, Uram! őrizz meg ettől 
A vasorrú kísértettől! - 
  
	
	Vén ugyan, vén a kurvanyja:


De van ezüstje, aranyja, 
Amelybe ha markolhatnék, 
Hozzá jobb kedvet mutatnék. 
  
	
	Csak pénzében lennék vice;


Megölelném histórice, 
Férje lennék az erszénynek, 
E' kén a szegény legénynek! 

A népköltészetben is ismert a „vénasszonycsúfoló”
népies szavak, fordulatok: …………………………………………………………………………………………………….

2. Szerelemdal a csikóbőrös kulacshoz
 
	
	Drága kincsem, galambocskám,


Csikóbőrös kulacsocskám!
Érted halok, érted élek,
Száz leányért nem cseréllek.
 
	
	Megvídító orcácskádat,


Csókra termett kerek szádat
Ha a számhoz szoríthatom,
Zsuzsiét nem csókolgatom.
 
	
	Óh, hogy kótog a kebeled,


Melyben szívemet viseled!
Óh, milyen szép az ajakad
S arany láncra méltó nyakad!
 
	
	Karcsú derekadon a váll


Halhéj nélkűl is szépen áll;
Nem úgy ám, mint a Mancié,
Vagy a majd megmondám kié.
 
	
	Szép a hajad szép szála is,


Ha kis csikó hordozta is,
Nem akasztott ember haja,
Mint a Trézi rőt vuklija.
 
	
	Édes a te danolásod,


Jérce-forma kotyogásod:
Kittykottyod innepi ének
Bús szívemnek, szegénykének.
 
	
	Ha bánatim közlöm véled,


Egy szódra lelkem megéled;
Ha jókedvem csucsorodik,
Általad megszaporodik.
 
	
	Mikor hideg szelek vagynak,


Elveszed mérgét a fagynak;
És mikor a hév nyár lankaszt,
Nékem te megfrissíted azt.
 
	
	Óh, ha téged nem láthatlak,


Be óhajtlak, be siratlak!
S ha képed kezembe akad,
Szememből örömkönny fakad.
 
	
	Téged hordozlak útamban,


Téged ölellek ágyamban;
És valahányszor felkelek,
Szerelmedről énekelek.
 
	
	Együtt be sokszor feküdtünk,


Bár soha meg nem esküdtünk!
Az éjjel is, csak megintsem,
Együtt hálunk úgye, kincsem?
 
	
	Óh, ha szívünk szerelmének


Kis zálogi születnének
S ott űlnének hosszú sorral
A kuckóban, tele borral!
 
	
	Bárcsak a feleségemmel


Téged cserélhetnélek fel,
Hogy fiakat, leányokat
Szűlnél, apró kulacsokat:
 
	
	Zsanám meg kulaccsá válna,


Borral mindég színig állna.
Az ő bőre úgyis csikó,
Beléférne négy-öt akó.
 
	
	De jaj, engem ide-tova


Elvisz a Szent Mihály lova,
Szerelmed megemészt végre,
És te maradsz özvegységre.
 
	
	Keserves sors! adjatok bort!


Lakjuk el előre a tort;
Ami menne más kutyába,
Jobb, megy a magunk torkába.
 
	
	Akadtam még egy bankóra,


Kit szántam szemborítóra:
De vakságtól ki már nem fél,
Minek annak a szemfedél?
 
	
	Kincsem, violám, rubintom!


Itt az utólsó forintom:
Érted adom ezt is, tubám!
Csak szádhoz érhessen a szám.
 
	
	Óh, csókollak, óh, ölellek!


Míg moccanok, míg lehellek:
Tested tegyék hólttestemhez
És ezt az írást fejemhez:
 
	
	"Útas, köszönj rám egy pint bort:


Itt látsz nyúgodni egy jámbort,
Kedves élete-párjával,
Csikóbőrös kulaccsával!"

A szerelmi költészet hagyományos elemeit alkalmazza, pl. ……………………………………………………….
a humoros hatást az kelti, hogy a megszólított nem egy lány.

3. Szegény Zsuzsi, a táborozáskor 
  
	
	Estve jött a parancsolat


Viola-szín pecsét alatt, 
Egy szép tavaszi éjszakán 
Zörgettek Jancsim ablakán. 
  
	
	Éppen akkor vált el tőlem,


[bookmark: _GoBack]Vígan álmodott felőlem, 
Kedvére pihent ágyában, 
Engem ölelvén álmában: 
  
	
	Mikor bús trombitaszóra


Űlni kellett mindjárt lóra, 
Elindúlván a törökre; 
Jaj! talán elvált örökre! 
  
	
	Sírva mentem kvártélyjáig


S onnan a kertek aljáig. 
Indúlt nyelvem bús nótára, 
Árva gerlice módjára. 
  
	
	Csákóját könnyel öntöztem,


Gyász pántlikám rákötöztem; 
Tíz rózsát hinték lovára, 
Százannyi csókot magára. 
  
	
	A lelkem is sírt belőlem,


Mikor búcsút veve tőlem: 
"Isten hozzád!" többet nem szólt, 
Nyakamba borúlt s megcsókolt. 

Mindhárom költemény NÉPIES HELYZETDAL:
· lírai műfaj,
· a költő egy népi alak szerepében beszél E/1-ben
· a szituáció a népi élethez kötődik
· szókincsében is a népnyelvet idézi.
